open-index/open-wikipedia-markdown huggingface dataset:
Kartupeļu biezenis

**Kartupeļu biezenis** ir ēdiens, kas gatavots no vārītiem kartupeļiem, kuri tiek sasmalcināti līdz viendabīgai masai, pievienojot sviestu, pienu vai krējumu, kā arī sāli pēc garšas. Kartupeļu biezeni parasti lieto kā garnīru.

## Vēsture
Kartupeļu biezeņa izcelsme ir cieši saistīta ar kartupeļu izplatību Eiropā. Kartupeļi pirmo reizi tika ievesti no Dienvidamerikas 16. gadsimtā. Tomēr tikai 18. gadsimtā tie kļuva par vienu no galvenajiem pārtikas produktiem. Iesākumā kartupeļi Spānijā bija domāti tikai vārgajiem un nabagajiem. Eiropas virtuvē tie ieviesās ļoti pakāpeniski, jo sākotnēji cilvēki pret tiem izturējās ar lielu neuzticību. Gan kartupeļu bumbuļu neparastais izskats, gan fakts, ka tie auga zem zemes un nevis no sēklām, radīja aizdomas. Francijā šī neuzticība bija īpaši izteikta, tās iedzīvotāji ilgstoši uzskatīja, ka kartupeļi ir indīgi.

Pirmais dokumentētais recepšu apraksts, kas līdzinās mūsdienu kartupeļu biezenim, parādījās 18. gadsimtā Francijā, pateicoties kulinārijas entuziastiem, piemēram, franču pavāram Antuānam Parmentjē. Viņš bija dedzīgs kartupeļu popularizētājs, un viņa darbs ievērojami veicināja kartupeļu lietošanu Eiropas virtuvē. Tā laikā viņš kā farmaceits kalpoja Francijas armijā, bet nokļuva gūstā Prūsijas cietumā. Kad viņu pēc vairākiem gadiem atbrīvoja, Parmentjē pārsteigts konstatēja, ka viņa veselībai nekas nekaiš un secināja, ka tas noticis, pateicoties kartupeļiem, kas ietilpa cietumnieku uzturā. 1771. gadā Parmentjē izveidoja recepti, kas ietvēra vārītu kartupeļu biezeni ar pienu un sviestu, un tā kļuva ārkārtīgi populāra Francijā.

Latvijā kartupeļu biezenis kļuva iecienīts 19. gadsimtā, kad kartupeļi sāka plaši aizvietot graudaugus.

## Sastāvs un uzturvērtība
Kartupeļu biezenis ir uzturvielām bagāts ēdiens, ja to gatavo no dabīgām sastāvdaļām. Vidēji 100 gramos kartupeļu biezeņa ir:

* Enerģētiskā vērtība: 90—110 kcal (atkarībā no pievienotā sviesta vai piena daudzuma);
* Ogļhidrāti: 15—20 g;
* Olbaltumvielas: 2—3 g;
* Tauki: 3—5 g.

Turklāt kartupeļos ir daudz vitamīnu un minerālvielu, piemēram, C vitamīns, kālijs, magnijs un šķiedrvielas. Pievienotais piens vai krējums bagātina biezeni ar kalciju un olbaltumvielām.

## Pagatavošanas variācijas pasaulē
Lai arī klasiskā kartupeļu biezeņa recepte ir salīdzinoši vienkārša, dažādās valstīs ir attīstījušās unikālas pagatavošanas tradīcijas. Francijā bieži pievieno ķiplokus un olīveļļu, veidojot aromātiskāku biezeni. Īrijā un Skotijā populārs ir *colcannon* — kartupeļu biezenis, sajaukts ar kāpostiem vai puraviem. ASV kartupeļu biezenis ir tradicionāls Pateicības dienas ēdiens, ko pasniedz ar brūno mērci un dzērveņu mērcēm. Indijā biezeni nereti papildina ar garšvielām, piemēram, kariju, sinepju sēklām un čili.

Pastāv arī ātri pagatavojama kartupeļu biezputra: sausais kartupeļu pulveris atšķaidīšanai ar ūdeni vai pienu.

## Atsauces

## Ārējās saites
Jēra gaļa

thumb|Jēra gaļas gabals
**Jēra gaļa** ir gaļa, kas iegūta no jauniem auniem vai aitām vecumā līdz aptuveni vienam gadam. Jēra gaļa ir maiga un mīksta. To var pagatavot dažādos veidos: ceptu, sautētu, sautētu, ceptu, vārītu. No tās var gatavot zupas, kotletes, kebabus, gaļas sautējumus.

Tā ir bagāta ar olbaltumvielām, dzelzi, cinku un B grupas vitamīniem, īpaši B<sub>12</sub>. Jēra gaļa tiek plaši izmantota dažādās pasaules virtuvēs, piemēram, Vidusjūras, Tuvo Austrumu un Indijas ēdienos.

## Ārējās saites
Valūtas aizstāšana

**Valūtas aizstāšana** ir process, kad vietējā valūta tiek aizstāta ar citas valsts valūtu, kas kļūst par galveno vai vienīgo maksāšanas līdzekli konkrētā valstī. Šāds process parasti notiek ekonomisku vai politisku apsvērumu dēļ, piemēram, ja vietējā valūta zaudē vērtību hiperinflācijas dēļ vai ja valstij nepieciešama stabilāka un uzticamāka valūta, lai atvieglotu starptautisko tirdzniecību un investīcijas.

Viens no biežākajiem piemēriem ir ASV dolāra izmantošana kā alternatīva valūta citās valstīs. Šāda valūtas aizstāšana var notikt gan pilnībā (kad vietējā valūta tiek pilnībā aizstāta), gan daļēji (kad ārvalstu valūta tiek izmantota paralēli vietējai). Pozitīvie aspekti, kas saistīti ar valūtas aizstāšanu, ietver stabilāku cenu līmeni, mazāku inflācijas risku un lielāku uzticību ekonomikai. Taču tai ir arī negatīvi aspekti, piemēram, vietējās monetārās politikas zaudēšana un atkarība no citas valsts ekonomiskās situācijas.

## Kosovā
Kosova ir viens no spilgtākajiem valūtas aizstāšanas piemēriem. Pēc 1999. gada, kad Kosovas reģions nonāca ANO pārvaldībā pēc konflikta ar Serbiju, Serbijas dinārs zaudēja uzticību, bet reģions saskārās ar nopietnām ekonomiskām problēmām. Lai stabilizētu situāciju un atvieglotu ekonomiskās aktivitātes, Kosova 2002. gadā oficiāli ieviesa eiro kā savu galveno valūtu, neskatoties uz to, ka tā nav Eiropas Savienības un eirozonas dalībvalsts. Lai gan eiro ir vienīgā oficiālā valūta Kosovā, šis lēmums tika pieņemts bez tiešas Eiropas Centrālās bankas piekrišanas. Tas nozīmē, ka Kosova nevar ietekmēt monetāro politiku, kas saistīta ar eiro, piemēram, procentu likmju noteikšanu vai naudas emisiju. Tas padara valsti atkarīgu no ES monetārās politikas, kas var nebūt pilnībā pielāgota Kosovas ekonomiskajām vajadzībām.
Pērnavas iela (Jūrmala)

**Pērnavas iela** ir iela Jūrmalā, Kauguru apkaimē. Pērnavas iela sākas krustojumā ar Mazpulku ielu un beidzas krustojumā ar Latgales ielu. Kopējais ielas garums ir 190 metri, tās sākums ir klāts ar asfalta segumu, bet posmā starp Lēdurgas un Latgales ielu brauktuve nav izbūvēta — šeit iela izskatās kā gājēju taka bez seguma. Pērnavas ielā satiksmes kustība norit vienā joslā. Ielā ir pārsvarā daudzstāvu māju apbūve.

Pērnavas iela izveidota no iekškvartāla ceļa esošajā apbūvē, nosaukums tai piešķirts 2019. gada 29. augustā ar Jūrmalas pilsētas domes lēmumu Nr. 427.

## Ielu savienojumi
Pērnavas iela ir savienota ar šādām ielām:
* Mazpulku iela
* Lēdurgas iela
* Latgales iela

## Atsauces

## Skatīt arī
* Kauguri
Ruļļu iela (Jūrmala)

**Ruļļu iela** ir iela Jūrmalā, Jaunķemeru apkaimē, 250 m attālumā no pilsētas robežas ar Lapmežciema pagastu. Ruļļu iela sākas pie pludmales, ved dienvidrietumu virzienā un beidzas krustojumā ar Kolkas ielu. Kopējais ielas garums ir 250 metri, tā ir klāta ar asfalta segumu, bet šī iela paredzēta tikai gājējiem un velosipēdiem.

Nosaukums Ruļļu ielai piešķirts 2019. gada 29. augustā ar Jūrmalas pilsētas domes lēmumu Nr. 427. Tas cēlies no privātmājas "Ruļļi" nosaukuma, kura ir vienīgā celtne šai ielā.

## Ielu savienojumi
Ruļļu iela ir savienota ar šādām ielām:
* Kolkas iela

## Atsauces
Ledus halle "Daugava"

**Ledus halle "Daugava"** atrodas Latgales priekšpilsētā, Rīgā, līdzās "Daugavas" stadionam. Halle uzcelta 2022. gada maijā. Tā sastāv no diviem ledus laukumiem un tās ietilpība ir 600 sēdvietas. Hokeja halle ir daļa no Latvijas Nacionālā sporta centra.
Megana Būna

**Megana Būna** (; dzimusi ) ir amerikāņu aktrise un producente, vislabāk pazīstama ar FIB aģentes Elizabetes Kīnas lomu NBC seriālā "Melnais saraksts".

## Biogrāfija
Megana Būna dzimusi Petoski, Mičiganā, bet uzaugusi Tevilidžesā, Floridā. Viņas vecāki tur pārcēlās, lai būtu tuvāk saviem vecākiem.

Būnai ir angļu, vāciešu un ebreju, kā arī nīderlandiešu un īru izcelsme.

Būna mācījās aktiermākslu vietējā Belvjū vidusskolā, kuru absolvēja 2001. gadā. 2005. gadā absolvējusi Floridas Štata universitātes Teātra skolu, iegūstot bakalaura grādu aktiermākslā, bet pēc tam turpināja mācīties aktiermākslu pie Džeinas Aleksanderes un Edvina Šerina Asolo repertuāra teātrī. 2017. gada beigās Būna sāka studēt ilgtspējas zinātni maģistrantūrā Barda Koledžā Ņujorkā.

## Karjera
Būna debitēja kino pilnmetrāžas šausmu filmā *[[My Bloody Valentine 3D]]* (2009), kam sekoja otrā plāna loma filmā "Sekss un lielpilsēta 2" 2010. gadā. Tajā pašā gadā viņa attēloja prokurora vietnieces lomu NBC seriālā *[[Law & Order: LA]]*. 2013. gadā piedalījusies CBS policijas drāmas seriālā "Dzimuši policisti" 2013. gadā, kam šajā pašā gadā sekoja FIB aģentes Elizabetes Kīnas galvenā loma NBC seriālā "Melnais saraksts". "Melnais saraksts" ieguva kritiķu un skatītāju atzinību. 2021. gada 15. jūnijā tika paziņots par viņas aiziešanu no "Melnais saraksts", seriāla 8. sezonā. Būna un viņas producēšanas kompānija *Weird Sister* 2021. gadā parakstīja līgumu ar *[[Sony Pictures Television]]*.

## Privātā dzīve
2015. gada novembrī Būnas pārstāvis apstiprināja, ka Būna un viņas vīrs mākslinieks Dens Estabrūks gaida savu pirmo bērnu. Būna dzemdēja meitu Kerolainu 2016. gada aprīlī.

## Filmogrāfija

### Kino

### Televīzija

## Atsauces

## Ārējās saites
L'humanité

***L'humanité*** ir 1999. gada Francijas drāmas filma, kuras režisors un scenārija autors ir Bruno Dimons. Filmā galvenās lomas atveido Emanuēls Šotē, Severīna Kanēle un Filips Tuljē.

Filma stāsta par policijas detektīvu, kurš izmeklē jaunas meitenes izvarošanas un slepkavības lietu nelielā Francijas pilsētā. Filma ir pazīstama ar savu lēno ritējumu un nelielu dialogu izmantošanu.

Filmas *L'humanité* pirmizrāde notika  Kannu kinofestivālā, kur tā saņēma *[[Grand Prix (Kannu kinofestivāls)|Grand Prix]]* balvu. Šotē un Kanēle saņēma festivāla labākā aktiera un aktrises balvu. Filma ir saņēmusi pozitīvu kritiķu novērtējumu.

## Atsauces

## Ārējās saites
Bruno Dimons

**Bruno Dimons** (; dzimis ) ir franču kinorežisors un scenārists.

Dimona pirmā filma "Jēzus dzīve" (*La Vie de Jésus*) iznāca 1997. gadā. Par filmām *[[L'humanité]]* (1999) un "Flandrija" (*Flandres*, 2006) saņēmis Kannu kinofestivāla *[[Grand Prix (Kannu kinofestivāls)|Grand Prix]]* balvu. Par filmu *[[L'Empire]]* (2024) saņēmis Žūrijas balvu 74. Berlīnes Starptautiskajā kinofestivālā.

Bijis režisors arī tādām filmām kā *[[Camille Claudel 1915]]* (2013), "Svelmainais līcis" (*Ma Loute*, 2016) un *[[France (filma)|France]]* (2021).

## Atsauces

## Ārējās saites
2018. gada Kannu kinofestivāls

**71. ikgadējais [[Kannu kinofestivāls]]** ir kinofestivāls, kas norisinājās 2018. gadā no 8. līdz 19. maijam Kannās, Francijā. Austrāliešu aktrise Keita Blanšeta tika izvēlēta par žūrijas prezidenti. Festivāla galveno balvu, Zelta palmas zaru, ieguva Japānas režisora Hirokazu Kore-edas filma "Zaglēni".

Festivālu atklāja režisora Asgara Farhadi filma "Visiem zināms", bet noslēdza Terija Giljama filma "Cilvēks, kas nogalināja Donu Kihotu" (*The Man Who Killed Don Quixote*).

## Konkursa filmas
Sekojošās filmas sacentās par Zelta palmas zaru.

## Atsauces

## Ārējās saites
*
Blāzmas iela (Daugavpils)

**Blāzmas iela** ir iela Daugavpilī, Liginišku apkaimes centrālā iela. Blāzmas iela sākas krustojumā ar Liginišķu ielu un ved dienvidaustrumu virzienā līdz pilsētas robežai, kur pārtop lauku ceļā Laucesas pagasta teritorijā. Blāzmas ielā ir dažas savrupmājas, bet pārsvarā iela vēl neapbūvēta.

Ielas kopējais garums ir 1400 metri, satiksmes kustība norit abos virzienos. Aptuveni 1000 metru garumā ielai ir asfalta segums un 2 joslas, bet tālāk ir grants segums un 1 josla. Blāzmas ielas sarkano līniju platums ir 22 metri. Sabiedriskais transports pa Blāzmas ielu nekursē, bet Liginišķu ielā ir 8. un 15. autobusu maršrutu pietura "Blāzmas iela".

Blāzmas ielā atrodas kartodroms "Blāzma", kā arī vēl trīs neiekārtotas sacīkšu trases.

Sākotnējais ielas nosaukums bija **Parku iela**, bet pēc Grīvas pilsētas pievienošanas Daugavpilij, 1957. gadā tā tika pārdēvēta par Blāzmas ielu.

## Ielu savienojumi
Blāzmas iela ir savienota ar šādām ielām:
* Liginišķu iela
* Lubānas iela
* Aldaru iela
* Grīvas iela

## Atsauces
Kakao pupiņas

thumb|Jēlas kakao pupiņas kakaokoka augļa pākstī
**Kakao pupiņas** ir kakaokoka () sēklas, no kurām ražo šokolādi, kakao pulveri un kakao sviestu. Tās aug tropu joslā un ir galvenā izejviela šokolādes rūpniecībā. Kakao pupiņas veidojas kakaokoka augļu pākstīs, un katrā pākstī izaug apmēram 20–50 pupiņas.

Kakao pupiņām ir liels antioksidantu, jo īpaši flavonoīdu, saturs.

## Ārējās saites
Tumšā šokolāde

thumb|Tumšā šokolāde
**Tumšā šokolāde** ir šokolāde, kas iegūta no kakao pupiņām un satur augstu kakao masas procentu. Atšķirībā no piena šokolādes, tumšā šokolāde satur mazāk cukura un tai nav pievienots vai ir nedaudz piena pulveris. Tā tiek uzskatīta par vienu no veselīgākajiem šokolādes veidiem, pateicoties tās uzturvielām un antioksidantu īpašībām.

Tumšās šokolādes izcelsme meklējama Centrālamerikā un Dienvidamerikā, kur maiji un acteki kakao izmantoja ne tikai kā pārtikas produktu, bet arī kā valūtu un medicīnisku līdzekli. Kakao pupiņu dzērieni ar rūgtu un pikantu garšu bija ļoti cienīti senajos rituālos un svētkos. Eiropā kakao nonāca 16. gadsimtā, kad to atveda spāņu konkistadori. Ilgstoši šokolāde bija greznuma prece, līdz modernās tehnoloģijas ļāva to ražot lētāk un plašāk.

## Atsauces

## Ārējās saites
Naomi Girma

**Naomi Haile Girma** (dzimusi ) ir profesionāla amerikāņu futboliste, Anglijas sieviešu Superlīgas kluba ''Chelsea'' un Amerikas Savienoto Valstu izlases spēlētāja, spēlē centra aizsarga pozīcijā.

Girma spēlējusi koledžu līmenī Stenforda Universitātes "Cardinal" komandā, kur viņa bija arī komandas kapteine 2019. gada nacionālajā koledžu čempionātā.

*[[Sandjego Wave FC]]* klubs 2022. gada NWSL draftā viņu izvēlējās ar pirmo kārtas numuru. Viņa kļuva par NWSL gada labāko debitantu un abās pirmajās divās sezonās tika nosaukta par NWSL Gada aizsargu, palīdzot Sandjego klubam izcīnīt NWSL kausu 2023. gadā. 2025. gadā N. Girmas pāreja no *Sandjego Wave FC* uz Anglijas klubu *[[Chelsea F.C. Women|Chelsea]]* par pārejas maksu 1,1 miljona ASV dolāru apmērā kļuva par sieviešu futbola transfēra rekordu.

Girma spēlējusi ASV futbola jauniešu līmeņa U-17, U-19, U-20 izlasēs, pirms debitēja pieaugušo Amerikas Savienoto Valstu izlases sastāvā 2022. gadā. Viņa tika atzīta par ASV gada labāko futbolisti 2023. gadā. Viņa izcīnīja zelta medaļu kopā ar ASV izlasi 2024. gada Parīzes olimpiskajās spēlēs, piedaloties visās izlases spēlēs.

## Spēles stils
Tiek uzskatīta par vienu no labākajiem centra aizsargiem pasaulē, Girma ir pazīstama ar savu nosvērtību, inteliģenci un līdera dotībām. Iepriekš viņa jaunībā spēlēja pussarga vai balsta pussarga pozīcijā, pirms pārkvalificējās par centra aizsargu jauniešu izlases nometnē. Viņa paredz spēli un labi pozicionē sevi, lai kavētu uzbrucējus, un var izmantot savu ātrumu, lai uzvarētu pretinieci divcīņās. Viņai ir arī labas tehniskās spējas un laba piespēļu kvalitāte, kas palīdz izveidot rezultatīvas izspēles. 2024. gadā Savienoto Valstu izlases galvenā trenere Emma Heisa teica, ka Girma ir "labākais aizsargs, kādu esmu redzējusi".

## Sasniegumi

### Klubu
**San Diego Wave**
* NWSL kauss: 2023
* NWSL Challenge Cup: 2024

**Chelsea F.C. Women**
* Anglijas Sieviešu futbola Superlīga: 2024-2025
* Sieviešu FA kauss: 2024—25

**ASV**
* Vasaras olimpiskās spēles zelta medaļa: 2024
* CONCACAF Sieviešu čempionāts: 2022
* CONCACAF Sieviešu Zelta kauss: 2024
* SheBelieves Cup: 2023,2024

### Individuālie
* ASV gada labākā jaunā futboliste: 2020
* ASV gada labākā futboliste: 2023
* NWSL gada labākā debitante: 2022
* NWSL Gada aizsargs: 2022, 2023

## Atsauces

## Ārējās saites
* footballdatabase.eu 
* Soccerway profils 
* Soccerdonna profils
Brūnais cukurs

thumb|Brūnais cukurs
**Brūnais cukurs** ir cukurs, kas tiek iegūts no cukurniedrēm vai cukurbietēm un satur melasi, kas piešķir tam brūno krāsu un īpašu garšu. Atšķirībā no baltā cukura, brūnais cukurs nav pilnībā rafinēts, tāpēc tajā ir saglabājušās nelielas melases un minerālvielu (piemēram, kālija, kalcija, dzelzs) paliekas. Tas tiek izmantots konditorejas izstrādājumos, dzērienos un dažādos ēdienos.

Pastāv arī rafinētais brūnais cukurs, kas pēc būtības ir baltais cukurs, bet tam tiek pievienota melase, lai piešķirtu tam krāsu un garšu.

## Atsauces

## Ārējās saites
Lūpu krāsa

thumb|Lūpu krāsas tūbiņa
**Lūpu krāsa** ir kosmētikas līdzeklis, kas tiek izmantots, lai piešķirtu lūpām krāsu, spīdumu, mitrināšanu vai citu vēlamo efektu. Tā ir viena no populārākajām dekoratīvās kosmētikas kategorijām, un to lieto gan ikdienā, gan īpašos gadījumos. Lūpu krāsas parasti tiek izgatavotas no vaskiem, eļļām, pigmentiem un dažādām piedevām, kas nodrošina vēlamo konsistenci un īpašības.

Bez estētiskās funkcijas, daudzas mūsdienu lūpu krāsas satur mitrinošas vai aizsargājošas sastāvdaļas, piemēram, vitamīnus vai SPF filtrus, kas palīdz aizsargāt lūpas no izžūšanas un kaitīgiem UV stariem.

## Skatīt arī
* Lūpukrāsas indekss

## Ārējās saites
Ierašanās

**"Ierašanās"** () ir 1996. gada ASV un Meksikas zinātniskās fantastikas trillera filma, kuras režisors un scenārija autors ir Deivids Tūī. Filmā galvenās lomas atveido Čārlijs Šīns, Lindsija Krūza, Terija Polo un Ričards Šifs.

Filma stāsta par astronomu Zeinu Zaminski (Šīns), kurš atklāj ārpuszemes dzīvību, kas viņa dzīvi ierauj lielā sazvērestībā.

Filmas "Ierašanās" pirmizrāde notika . Filma bija finansiāli neveiksmīga, nopelnot tikai 14 miljonus ASV dolāru pie 25 miljonu dolāru budžeta. Filma saņēma viduvēju kritiķu novērtējumu.

## Atsauces

## Ārējās saites
Kneecap (filma)

***Kneecap*** ir 2024. gada Īrijas un Apvienotā Karalistes komēdijdrāmas filma, kuras režisors un scenārija autors ir Ričs Papiets. Filma stāsta par īru hiphopa grupas *[[Kneecap]]* izveidi un tajā galvenās lomas atveido grupas dalībnieki Liams O'Hahnijs, Nīša O'Kerulons un Džeidžejs O'Dohertijs, kā arī Maikls Fasbenders.

Filmas *Kneecap* pirmizrāde notika  Sandensas kinofestivālā, kur tā saņēma *NEXT* skatītāju balvu. Filma saņēma augstu kritiķu novērtējumu un to nominēja vairākiem apbalvojumiem, tai skaitā sešām BAFTA kino balvām. *Kneecap* tika izvēlēta kā Īrijas kandidatūra par labāko starptautisko spēlfilmu 97. Kinoakadēmijas balvai, tomēr tā netika nominēta.

## Atsauces

## Ārējās saites
Piegāde

thumb|Piegādes trīsritenis
**Piegāde** ir pakalpojums, kurā preces vai pakalpojumi tiek nogādāti tieši klienta norādītajā adresē vai vietā. Tas ir veids, kā uzņēmumi apmierina klientu vajadzības, nodrošinot ātru un ērtu risinājumu, lai tie saņemtu nepieciešamo bez nepieciešamības pašiem doties uz veikalu vai citu pakalpojuma vietu. Tas var ietvert dažādas iespējas, piemēram, ēdiena, preču vai interneta veikalu pasūtījumu piegādi, kā arī dokumentu, paku vai medicīnas preču piegādi. Piegāde var tikt veikta tieši līdz mājas durvīm, uz pakomātiem vai citiem izņemšanas punktiem, kā arī var tikt piedāvātas ātrās piegādes iespējas tajā pašā dienā.

## Ārējās saites
Pakomāts

thumb|Pakomāts Šveicē
**Pakomāts** ir automatizēta iekārta, kas paredzēta pasūtījumu saņemšanai vai nosūtīšanai. Tas ļauj izņemt vai nosūtīt sūtījumus jebkurā laikā — 24/7, bez nepieciešamības komunicēt ar kurjeru vai apmeklēt pasta nodaļu. Pakomāti parasti atrodas publiskās vietās, piemēram, pie tirdzniecības centriem, degvielas uzpildes stacijām vai dzīvojamajos rajonos, lai tie būtu viegli pieejami.

Dodoties uz pakomātu, klients ievada kodu vai noskenē QR kodu, un automātiski atveras konkrētais nodalījums ar viņa sūtījumu.

## Ārējās saites
Bērzu sula

thumb|Bērzu sulas vākšana no koka
**Bērzu sula** ir šķidrums, kas izdalās no bērza koka agrā pavasarī, pirms sākas lapu veidošanās.Tā rodas sakņu sistēmas aktivitātes rezultātā, kad augošs osmotiskais spiediens veicina ūdens un izšķīdušo minerālvielu plūsmu no augsnes uz koka augšējiem audiem. 

Bērzu sula satur cukurus, galvenokārt glikozi un fruktozi, kas kalpo kā enerģijas avots koka metabolisma procesiem, kā arī organiskās skābes, piemēram, ābolskābi un citronskābi, kas piedalās vielmaiņas regulācijā. Papildus tā satur minerālvielas, piemēram, kāliju, kalciju, magniju un fosforu, kas nepieciešami šūnu funkciju nodrošināšanai, un nelielā daudzumā aminoskābes un fitohormonus, piemēram, citokinīnus, kas stimulē šūnu dalīšanos un augšanu.

Šis bioloģiskais process ir daļa no bērza fizioloģijas, kas nodrošina tā attīstību pēc ziemas perioda. Cilvēki šo sulu izmanto tās uzturvielu bagātības un iespējamās labvēlīgās ietekmes uz veselību dēļ, tostarp kā dabisku hidratācijas līdzekli ar antioksidantu un remineralizējošām īpašībām.

## Analogi
Bērzu sulai ir vairāki analogi, kas iegūti no citu koku sugām vai līdzīgiem dabas resursiem. Piemēram, kļavu sula (*Acer spp. sap*), kas tiek iegūta no kļavu kokiem, īpaši cukura kļavas (*Acer saccharum*), satur lielāku cukura koncentrāciju, galvenokārt saharozi, un tiek plaši izmantota kļavu sīrupa ražošanā.

Apses sula (*Populus spp. sap*), kas iegūta no apses kokiem, ir līdzīga bērzu sulai, taču satur mazāk cukura un ir bagāta ar minerālvielām un antioksidantiem.

## Ārējās saites
Narodnaja

**Narodnaja** (, , ) ir kalns Krievijā, Urālu kalnu grēdas augstākā virsotne. Kalns atrodas Piepolārajos Urālos uz Komi Republikas un Hantu-Mansu autonomā apvidus robežas. Ietilpst Jugidvas nacionālā parka teritorijā.

Kalns veidots no kvarcītiem un metamorfajiem slānekļiem; nelieli šļūdoņi. Piekājē aug lapegļu un bērzu skrajmeži, augstāk — kalnu tundra. Kalns neizceļas starp apkārtējām Piepolāro Urālu virsotnēm — kā augstākā Urālu virsotne tā noteikta pēc uzmērījumiem. 

Nosaukumu kalnam 1927. gadā piešķīra ģeologs Aleksandrs Aļeškovs; tas piešķirts vai nu pēc pakājē tekošās Narodas upes, vai arī pēc tā laika tendences piešķirt ģeogrāfiskiem objektiem ideoloģiskus nosaukumus — *Наро́дная* — ‘Tautas [kalns]’.

## Atsauces

## Ārējās saites
Piepolārie Urāli

**Piepolārie Urāli** () ir kalnu sistēma Krievijā, Urālu kalnu augstākā daļa. Stiepjas  garumā no Ļapinas upes iztekas ziemeļos līdz Teļposiza kalnam dienvidos. Ziemeļos turpinās kā Polārie Urāli, bet dienvidos — kā Ziemeļurāli. Grēdā atrodas Urālu augstākās virsotnes Narodnaja (1895 m vjl) un Karpinska kalns (1878 m vjl). Grēda veidota no kvarcītiem, kristāliskajiem slānekļiem un nogulumiežiem (smilšakmeņiem, kaļķakmeņiem). Nogāzēs līdz 500 m vjl taiga, augstāk — kalnu tundra. Nelieli ledāji un sniegāji. Kalnu rietumu nogāze ietilpst Jugidvas nacionālā parka teritorijā.

Piepolāros Urālus kā atsevišķu vienību Urālu kalnu ziemeļdaļā izdalīja ģeologi Aleksandrs Aļoškovs un Boriss Gorodkovs pēc 1924.—1928. gada ekspedīcijas.

## Atsauces

## Ārējās saites
Palu iela (Jūrmala)

**Palu iela** ir iela Jūrmalā, Kaugurciema apkaimē. Palu iela sākas krustojumā ar Kaugurciema ielu, ved ziemeļu virzienā un beidzas strupceļā pie pludmales. Kopējais ielas garums ir ap 270 metriem, tā lielākoties ir klāta ar grants segumu. Palu ielā satiksmes kustība norit vienā joslā. Ielā ir savrupmāju un vasarnīcu apbūve.

Nosaukums Palu ielai piešķirts 2019. gada 29. augustā ar Jūrmalas pilsētas domes lēmumu Nr. 427.

## Ielu savienojumi
Palu iela ir savienota ar šādām ielām:
* Kaugurciema iela (T veida krustojums)
* Sēkļu iela (savienojums ar īsu bezvārda ceļu)

## Atsauces

## Skatīt arī
* Kaugurciems
Mitsubishi F-2

***Mitsubishi F-2*** ir daudzfunkcionāls iznīcinātājs, kas attīstīts izmantojot *[[F-16 Fighting Falcon|General Dynamics F-16 Fighting Falcon]]* bāzi un, ko *[[Mitsubishi Heavy Industries]]* un *[[Lockheed Martin]]* ražo Japānas Gaisa Pašaizsardzības spēkiem, ar 60/40 ražošanas sadalījumu starp Japānu un ASV. F-2 dizaina pamatā ir *F-16 Agile Falcon*. Ražošana sākās 1996. gadā, un pirmās lidmašīna sāka izmantot 2000. gadā. F-2 bija pirmā kaujas lidmašīna pasaulē ar AESA tipa radaru.

Līdz 2008. gadam Japānas Gaisa Pašaizsardzības spēki saņēma 76 lidmašīnas, un kopā tika saražoti 98 lidmašīnu korpusi.

F-2 nosaukts par ***Viper Zero***, atsaucoties uz F-16 neoficiālo segvārdu *Viper* un *[[Mitsubishi A6M Zero]]* Japānas Impērijas Otrā pasaules kara kaujas lidmašīnu.

## Varianti
* XF-2A : vienvietīgs prototips
* XF-2B : divvietīgs prototips
* F-2A : vienvietīga iznīcinātāja versija
* F-2B : divvietīga apmācības versija
* F-2A *Super Kai* : piedāvātais variants ar CFT (konformālām degvielas tvertnēm). Tas bija paredzēts, lai aizstātu *F-4EJ Kai Phantom II*. To noraidīja un tā vietā pasūtīja *[[F-35 Lightning II|F-35A Lightning II]]*.

## Galerija

Attēls:F-2A_(526)_of_6_Sqn_taxis_at_Andersen_Air_Force_Base,_-5_Feb._2009_a.jpg|thumb|F-2 2009. gada mācību *Cope North* laikā
Attēls:Hyakuri_F-2.JPG|thumb|*Mitsubishi F-2A*
Attēls:AAM-4.jpg|thumb|*Mitsubishi AAM-4* raķete gaiss-gaiss
Attēls:JASDF_ASM-2_Dummy.JPG|thumb|Raķete gaiss-zeme ASM-2
Attēls:F-2A_(53-8535)_at_Tsuiki.jpg|thumb|JASDF F-2 ar *AIM-7 Sparrow AAM* un AAM-3 raķetēm gaiss-gaiss
Attēls:JASDF_F-2_carries_XASM-3_at_Gifu_air_base_2017.jpg|thumb|JASDF F-2 pārvadā XASM-3, Gifu gaisa bāzē 2017. gada maijā


## Atsauces

## Ārējās saites

* JASDF oficiālā F-2 vietne (Japāņu valodā)
* F-2 uzņēmumā ''Mitsubishi Heavy Industries''
* F-2 pie ''Lockheed Martin''
* F-2 vietnē ''Globalsecurity.org''
Rumbas iela

**Rumbas iela** var būt:

* Rumbas iela — iela Jūrmalā;
* Rumbas iela — iela Kuldīgā;
* Rumbas iela — iela Rīgā.
Vengeance

***Vengeance*** ir 2022. gada ASV melnās komēdijas mistērijas filma, kuras režisors, scenārija autors un galvenās lomas atveidotājs ir Bīdžejs Novaks. Pārējās lomas atveido Boids Holbruks, Dž. Smita-Kemerona, Lio Tiptone, Dova Kemerona, Isa Reja un Eštons Kučers.

Filma stāsta par žurnālistu no Ņujorkas, kurš dodas uz Teksasu, lai apmeklētu kādas meitenes bēres un noskaidrotu viņas nāves iemeslu.

Filmas *Vengeance* pirmizrāde notika  Tribekas filmu festivālā. Filma saņēma pozitīvu kritiķu novērtējumu.

## Atsauces

## Ārējās saites
Varonis (filma)

**"Varonis"** () ir 2021. gada Irānas un Francijas drāmas filma, kuras režisors un scenārija autors ir Asgars Farhadi. Filmā galvenās lomas atveido Amirs Džadidi, Mohsens Tanabande un Sahara Goldosta.

Filma stāsta par Rahīmu, kurš atrodas cietumā parāda dēļ, ko nespēja atmaksāt. Tiekot uz divām dienām brīvībā, Rahīms cer pārdod zeltu, ko viņa draudzene atrada somā uz ielas, lai parādu varētu atdot. Tomēr, vīlies par zelta cenu, Rahīms atrod somas īpašnieku, mediju acīs kļūstot par varoni.

Filmas "Varonis" pirmizrāde notika  74. Kannu kinofestivālā, kur tā sacentās par Zelta palmas zaru. Filma saņēma festivāla *[[Grand Prix (Kannu kinofestivāls)|Grand Prix]]* balvu. "Varonis" tika izvēlēta kā Irānas kandidatūra par labāko starptautisko spēlfilmu 94. Kinoakadēmijas balvai, tomēr to nenominēja.

## Atsauces

## Ārējās saites
Kluso salu fikcija

**"Kluso salu fikcija"** () ir 2022. gada Francijas, Spānijas, Portugāles un Vācijas kopražojuma politiskā trillera drāmas filma, kuras režisors un scenārija autors ir Alberts Serra. Filmā galveno lomu atveido Benuā Mažimels.

Filmas "Kluso salu fikcija" pirmizrāde notika  75. Kannu kinofestivālā, kur tā sacentās par Zelta palmas zaru. Filma guva pozitīvu kritiķu novērtējumu. To nominēja vairākām balvām, tai skaitā deviņām Cēzara balvām, saņemot to par labāko aktieri (Mažimels) un labāko operatora darbu. Franču žurnāls *[[Cahiers du Cinéma]]* "Kluso salu fikcija" nosauca par 2022. gada labāko filmu.

## Sižets
Franču Polinēzijas salā Taiti Francijas valdības komisārs De Rolērs (Mažimels) ir aprēķina cilvēks ar nevainojamām manierēm, kura galvenais uzdevums ir uzturēt mieru un nezaudēt kontroli. Ikdienu viņš pavada vietējā naktsklubā un uzņemot vietējo iedzīvotāju pārstāvjus savā rezidencē. Salā sāk parādīties baumas, ka okeānā ir pamanīta Francijas kodolzemūdene, kas draud atsākt apturētos kodolizmēģinājumus reģionā. Kopā ar viesnīcas darbinieci Šannu, De Rolērs cenšas tikt galā ar baumām, bet viņa aizdomas un paranoja tikai pieaug.

## Atsauces

## Ārējās saites
Naumburga (nozīmju atdalīšana)

**Naumburga** (*Naumburg*) var būt:
* Naumburga — pilsēta Vācijā
* Novogrodas Bobžaņskas bijušais vācu nosaukums (*Naumburg am Bober*)
* Novogrodzecas bijušais vācu nosaukums (*Naumburg am Queis*)
Alberts Serra

**Alberts Serra Huanola** (; dzimis ) ir spāņu kinorežisors.

Par filmu *[[Història de la meva mort]]* (2013) saņēmis Lokarno starptautiskā kinofestivāla augstāko apbalvojumu — Zelta leoparda balvu. Kļuvis atpazīstams ar Kannu kinofestivālā izrādīto filmu "Luija XIV nāve" (*La Mort de Louis XIV*, 2016), kur galveno lomu atveidoja Žans Pjērs Leo. 2019. gada Kannu kinofestivālā pirmizrādi piedzīvoja Serras filma "Brīvība" (*Liberté*), kur savu pēdējo lomu atveidoja Helmuts Bergers. Panākumus guva deviņām Cēzara balvām nominētā trillera drāma "Kluso salu fikcija" (2022), ko franču žurnāls *[[Cahiers du Cinéma]]* nosauca par gada labāko filmu.

Serras debijas filma angļu valodā *[[Out of This World]]*, kuras pirmizrāde ir paredzēta 2026. gadā, ir uzņemta Latvijā.

## Atsauces

## Ārējās saites
Sakta

[thumb|200px|right|[Jānis Krēsliņš (mākslinieks)|Jāņa Krēsliņa 1895. gada akvarelis ar Turlavas pagasta Pliķu ciema kuršu ķoniņieni villainē ar saktām.]]

**Sakta** (apvidvārdi *sakte* vai *sakts*) ir latviešu un lībiešu tautastērpa sastāvdaļa.
Senskandināvu valodā saktu dēvēja par *sylgja*, bet igauniski par *sõlg*.

## Atsauces

## Skatīt arī
*Villaine

## Ārējās saites
Rumbas iela (Jūrmala)

**Rumbas iela** ir iela Jūrmalā, Kaugurciema apkaimē. Rumbas iela sākas krustojumā ar Kaugurciema ielu un ved ziemeļu virzienā līdz pludmalei. Tiek plānots Rumbas ielas savienojums ar Kapteiņa Zolta ielu.

Kopējais Rumbas ielas garums ir aptuveni 275 metri. Ielas sākums ir klāts ar grants segumu, bet pilnīgi iela vēl nav izbūvēta. Rumbas ielā satiksmes kustība norit vienā joslā. Ielā ir savrupmāju un vasarnīcu apbūve.

Iela izveidota 2019. gada 29. augustā ar Jūrmalas pilsētas domes lēmumu Nr. 427, sākotnēji ar nosaukumu **Krāču iela**. 2020. gada 17. decembrī ar Jūrmalas domes lēmumu Nr. 753 iela pārdēvēta par **Rumbas ielu**.

## Ielu savienojumi
Rumbas iela ir savienota ar šādām ielām:
* Kaugurciema iela (T veida krustojums)
* Kapteiņa Zolta iela (T veida krustojums)

## Atsauces
Neapoles līcis

**Neapoles līcis** () ir Tirēnu jūras līcis Apenīnu pussalas rietumu piekrastē Itālijā. Sorento pussala dienvidos to atdala no Salerno līča. Pie līča ieejas atrodas Iskijas un Pročidas salas ziemeļu pusē un Kapri sala dienvidu pusē. Līča austrumu piekrastē 6,5 km no krasta atrodas aktīvais vulkāns Vezuvs.

Līča krasti biezi apdzīvoti; lielākās pilsētas ir Neapole un Pocuoli ziemeļu krastā un Torre del Greko un Kastellammāre di Stabija austrumu krastā. Vezuva pakājē atrodas senās pilsētas Pompeji un Herkulāna.

## Atsauces

## Ārējās saites
Zviedrija—Norvēģija

thumb|300px|Zviedrijas un Norvēģijas personālūnijas teritorija 1905. gadā
**Zviedrija—Norvēģija** bija Zviedrijas Karalistes un Norvēģijas Karalistes personālūnija, kas pastāvēja no 1814. līdz 1905. gadam.

## Vēsture
Pēc Napoleona karu laikā 1814. gada 14. janvārī noslēgtā Ķīles miera līguma Norvēģija pārtrauca reālūniju ar Dāniju. Islande, Grenlande un Fēru salas palika Dānijas pakļautībā. 1905. gadā Norvēģija pasludināja neatkarību.

## Ārējās saites
Ustjluga

thumb|300px|Ustjlugas osta
**Ustluga** (, ) ir Krievijas ciemats Ļeņingradas apgabala Kingisepas rajonā. 

Netālu no Ustjlugas Lugas upes grīvā 1997. gadā izveidota Baltijas jūras naftas eksporta osta, kuru apsaimnieko uzņēmums ОАО «Компания Усть-Луга».

## Ārējās saites
Malija krokuss

**Malija krokuss** (*Crocus malyi*) ir krokusu ģints suga, kuras dabiskais izplatības areāls ir Horvātija (Velebitā).

Malija krokuss ir savvaļā reti sastopama suga, kurai raksturīgi lieli balti ziedi ar dzeltenu rīklīti.

## Atsauces

## Ārējās saites
Lilija Tomlina

**Mērija Džīna "Lilija" Tomlina** (; dzimusi ) ir amerikāņu aktrise, komiķe, rakstniece, dziedātāja un producente. Savas karjeras laikā saņēmusi septiņas ''Emmy'' balvas, ''Grammy'' balvu un divas ''Tony'' balvas.

Savu karjeru sākusi kā komiķe, bet kino debitējusi ar lomu Roberta Oltmena filmā "Našvila" (1975), par ko viņu nominēja Amerikas Kinoakadēmijas balvai kategorijā "Labākā aktrise otrā plāna lomā". Par lomu 1977. gada filmā *[[The Late Show]]* saņēmusi Berlīnes kinofestivāla labākās aktrises balvu, kā arī nominācijas Zelta globusa balvai un BAFTA kino balvai. Piedalījusies arī filmās *[[All of Me]]* (1984), "Nemodiniet guļošu suni" (*Flirting with Disaster*, 1996), "Tēja ar Musolīni" (*Tea with Mussolini*, 1999), "Orindžas apgabals" (2002), "Es mīlu Hakabijus" (2004), "Kompanjoni" (*A Prairie Home Companion*, 2006) un *[[Grandma]]* (2015). Kopā ar Džeinu Fondu piedalījusies filmās *[[9 to 5]]* (1980), *[[Moving On]]* (2022) un *[[80 for Brady]]* (2023), kā arī *[[Netflix]]* seriālā *[[Grace and Frankie]]* (2015—2022).

## Ārējās saites
Koralī Faržā

**Koralī Faržā** (; dzimusi ) ir franču kinorežisore.

Faržā pirmā filma "Atriebība" iznāca 2017. gadā, gūstot augstu kritiķu novērtējumu un gūstot apbalvojumus vairākos kinofestivālos. 2024. gada Kannu kinofestivālā pirmizrādi piedzīvoju Faržā šausmu filma "Substance", saņemot festivāla labākā scenārija apbalvojumu. Filmu nominēja 97. Kinoakadēmijas balvai kategorijās "Labākā filma", "Labākais režisors" un "Labākais oriģinālscenārijs", ka arī trīs 82. Zelta globusa balvai un divām BAFTA kino balvām.

## Filmogrāfija

## Atsauces

## Ārējās saites
Džeimss Grejs (režisors)

**Džeimss Grejs** (; dzimis ) ir amerikāņu kinorežisors, scenārists un producents.

Savu pirmo filmu *[[Little Odessa]]* (1994) Grejs uzņēma jau 25 gadu vecumā. Par šo filmu saņēmis Sudraba lauvas balvu kā labākais režisors Venēcijas kinofestivālā. Piecas Greja filmas ir sacentušās par Zelta palmas zaru Kannu kinofestivālā: "Jardi" (*The Yards*, 2000), "Mums pieder nakts" (2007), "Divi mīlētāji" (2008), "Reiz Ņujorkā" (*The Immigrant*, 2013) un "Armagedona laiks" (2022). Režisējis arī filmas "Zudusī Z pilsēta" (2016) un "Uz zvaigznēm" (2019).

## Filmogrāfija

## Ārējās saites
Vergu Krasts

thumb|1729. gada karte, kurā attēlots Vergu Krasts
**Vergu Krasts** (franču: *Côte des Esclaves*) ir vēsturisks nosaukums Rietumāfrikas piekrastes reģionam, kas mūsdienās aptver daļu no Ganas, Togo, Beninas un Nigērijas teritorijām. Šis nosaukums radies no Eiropas koloniālā perioda, kad reģions bija viens no galvenajiem transatlantiskās vergu tirdzniecības centriem. No 16. līdz 19. gadsimtam afrikāņu vergi tika sagūstīti un eksportēti uz Ameriku, īpaši uz Karību jūras reģionu, Brazīliju un ASV. 19. gadsimtā Eiropas valstis, īpaši Lielbritānija, sāka aktīvi cīnīties pret vergu tirdzniecību, un reģiona ekonomika pakāpeniski pārorientējās uz citām nozarēm, piemēram, lauksaimniecību un palmu eļļas eksportu.

## Ārējās saites
Austrian Airlines

***Austrian Airlines*** ir 1957. gadā dibināta Austrijas lidsabiedrība, kas kopš 2009. gada pieder *[[Lufthansa]]s* grupai. Tās galvenā mītne atrodas Vīnes lidostā, kas ir arī tās bāzes lidosta. Nodrošina lidojumus uz Eiropas, Ziemeļamerikas, Āzijas un Āfrikas pilsētām.

## Ārējās saites
ITA Airways

[thumb|300px|ITA Airways [Airbus A320]]
***ITA Airways*** (*Italia Trasporto Aereo S.p.A.*) ir 2020. gadā dibināta Itālijas lidsabiedrība, kas ieņēma bankrotējušās nacionālās lidsabiedrības *[[Alitalia]]* vietu. Kopš 2025. gada janvāra 41% no kompānijas pieder *[[Lufthansa]]s* grupai. Tās galvenā mītne atrodas Fjumičīno lidostā, kas ir arī tās bāzes lidosta. Nodrošina lidojumus uz Eiropas, Ziemeļamerikas, Dienvidamerikas, Āzijas un Āfrikas pilsētām.

## Ārējās saites
Gala iela

**Gala iela** var būt:

* Gala iela — iela Jelgavā;
* Gala iela — iela Gulbenē;
* Gala iela — iela Olaines pagasta Grēnēs;
* Gala iela — iela Drabešu pagasta Ieriķos;
* Gala iela — iela Dunikas pagasta Ječos.
Ledus tēja

thumb|Ledus tēja ar citronu
**Ledus tēja** ir populārs bezalkoholisks dzēriens, kas sastāv no atdzesētas tējas uzlējuma un bieži satur papildu sastāvdaļas, piemēram, saldinātājus, citronskābi un aromatizētājus, ķīmiskais sastāvs ir atkarīgs no izmantotās tējas veida (melna, zaļa, baltā, augļu vai zāļu tēja) un pievienotajām vielām.

Lai gan tēja kā dzēriens ir zināma jau tūkstošiem gadu, tās aukstā versija kļuva plaši izplatīta tikai 19. gadsimtā. Pirmās rakstiskās liecības par aukstas tējas lietošanu parādījās ASV 19. gadsimta sākumā. Sākotnēji to gatavoja kā aukstu alkoholisko dzērienu kokteili, kuram pievienoja rumu, viskiju vai šeriju. Lielu izrāvienu ledus tēja piedzīvoja 1904. gadā, kad to prezentēja Sentluisas pasaules izstādē (*World’s Fair*). Karstajā vasaras laikā ASV tējas tirgotājs Ričards Blečindens (*Richard Blechynden*) nolēma pasniegt tēju aukstu, lai piesaistītu vairāk apmeklētāju. Šī inovācija izrādījās ļoti veiksmīga, un ledus tēja drīz kļuva populāra visā ASV, īpaši dienvidu štatos, kur tā kļuva par tradicionālu dzērienu. 20. gadsimtā ledus tējas popularitāte turpināja pieaugt, un līdz ar saldēšanas tehnoloģiju attīstību to sāka pārdot pudelēs un bundžās. 1980. un 1990. gados ražotāji sāka piedāvāt plašu ledus tējas variāciju klāstu — ar citronu, persiku, aveņu un citiem aromātiem, kā arī bezcukura versijas. Viens no ievērojamākajiem aukstās tējas zīmoliem ir *[[Nestea]]*, kuru izveidoja *[[Nestlé]]* sadarbībā ar *[[The Coca-Cola Company]]*.

## Ārējās saites
Taranto līcis

**Taranto līcis** () ir Jonijas jūras līcis Apenīnu pussalas dienvidu galā Itālijā. Atrodas starp Salentīnas pussalu ziemeļaustrumos un Kalabrijas pussalu dienvidrietumos; tā ārējā robeža tiek vilkta no Aličes raga Kalabrijā līdz Santamarijas di Leukas ragam Apūlijā. Līcim gandrīz kvadrāta veida forma — tā garums un platums ir ap 140 km.

Lielākās pilsētas un ostas līča krastos ir Taranto un Gallipoli ziemeļaustrumu krastā. Senatnē Taranto līča piekraste bija daļa no Lielās Grieķijas — šeit atradās grieķu kolonijas, un vēl mūsdienās daļa iedzīvotāju sevi uzskata par etniskiem grieķiem.

## Atsauces

## Ārējās saites
Bruģa iela (Jelgava)

**Bruģa iela** ir iela Jelgavā, Lielupes industriālā parka teritorijā. Tā sākas krustojumā ar Rubeņu ceļu un beidzas krustojumā ar Prohorova ielu.

Bruģa iela ir 350 metru gara, pilnīgi klāta ar betona bruģi. Izbūvēti arī gājēju un velosipēdistu celiņš, apgaismojums, ūdensvada tīkli, saimnieciskās kanalizācijas un lietus ūdens kanalizācijas tīkli, kā arī pārbūvētas dzelzceļa pārbrauktuves parka teritorijā. Gar ielu izvietosies biroji, noliktavas un citas ar uzņēmējdarbību saistītas ēkas.

Lēmums par ielas nosaukuma piešķiršanu tika pieņemts 2024. gada 28. novembrī Jelgavas domes sēdē, pēc pilsētas iedzīvotāju balsošanas par nosaukuma variantiem.

## Ielu savienojumi
Bruģa iela ir savienota ar šādām ielām:
* Rubeņu ceļš
* Prohorova iela

## Atsauces
Bruģa iela

**Bruģa iela** var būt:

* Bruģa iela — iela Jelgavā;
* Bruģa iela — iela Remtes pagasta Remtē.

## Skatīt arī
* Bruģu iela — iela Daugavpilī.
Aegean Airlines

[thumb|300px|''Aegean Airlines [Airbus A320neo*]]
***Aegean Airlines*** () ir 1995. gadā dibināta [[Grieķija]]s nacionālā [[lidsabiedrība]], kas 2010. gadā pārņēma lidsabiedrību *Olympic Air* (agrāko *Olympic Airlines''). Tās galvenās bāzes lidostas ir Atēnas un Saloniki. Nodrošina lidojumus uz Eiropas, Āzijas un Āfrikas pilsētām.

## Ārējās saites
Fakour-90

***Fakour-90*** () ir Irānas raķete gaiss-gaiss, kuras pamatā ir *[[AIM-54 Phoenix]]* un *[[MIM-23 Hawk]]* ASV veidotās kaujas raķetes. Ar tām aprīko tikai Irānai piederošos kaujas iznīcinātājus *[[Grumman F-14 Tomcat|F-14 Tomcat]]*. *Fakour-90* var palaist arī no *[[F-4 Phantom II]]* un Su-24, bet šīm lidmašīnām *Fakour-90* raķetes nav standarta bruņojumā.

## Vēsture
Raķeti izstrādāja Irānas Aizsardzības un bruņoto spēku apgādes ministrija. 2011. gada oktobrī Irāna paziņoja, ka plānota raķešu masveida ražošana.

2017. gada aprīlī Hasana Rūhānī vizītes laikā Irānas aizsardzības pēdējo sasniegumu izstādē notika raķetes gaiss-gaiss *Fakour-90* oficiālā prezentācija. Irānas valsts televīzija demonstrēja ar šo izstādi saistītu video, kurā iekļauta IRIAF *[[Grumman F-14 Tomcat|F-14 Tomcat]]* raķetes *Fakour-90* izmēģinājum palaišana.

2018. gada 23. jūlijā Irānas militārpersonas paziņoja, ka uzsākta *Fakour* masveida ražošana. Par godu šim paziņojumam notika ceremonija, kurā piedalījās Irānas aizsardzības ministrs Amirs Hatami, un kuras laikā demonstrēja vismaz sešas gatavas raķetes, kā arī vēl piecu raķešu kaujas galviņas. Hatami apgalvoja, ka raķetes var izmantot ar dažādiem kaujas iznīcinātājiem. Irānas mediji ziņoja, ka to maksimālais efektīvais uzbrukuma rādiuss ir , un tā spēj sasniegt ātrumu 5 mahi, un ka tā ir aprīkota ar vadības sistēmu, kas ļauj sasniegt mērķi neatkarīgi no palaišanas lidmašīnas radara padarot to par pirmo vietēji ražoto tālas darbības raķeti gaiss-gaiss ar ARH vadību.

Lai gan lielākā daļa avotu ziņoja, ka *Fakour-90* ir AIM-54 kopija, tomēr daži analītiķi ierosināja, ka *Fakour-90* patiesībā ir uzlabota raķetes gaiss-gaiss *MIM-23 Hawk* versija ar vadības moduļiem, kas ir līdzīgi AIM-54. Analizējot attēlus, tika konstatēts, ka raķetes dzinējs ir M112, ko izmanto *Hawk*, un arī citas raķetes sastāvdaļās līdzinās *Hawk*. *Fakour-90* kritizēts par mazāku darbības rādiusu nekā sākotnējām AIM-54.

## Atsauces

## Ārējās saites
2017. gada Kannu kinofestivāls

**70. ikgadējais [[Kannu kinofestivāls]]** ir kinofestivāls, kas norisinājās 2017. gadā no 17. līdz 28. maijam Kannās, Francijā. Spāņu kinorežisors Pedro Almodovars tika izvēlēts par žūrijas prezidentu. Pasākuma atklāšanas un noslēgšanas ceremonijas vadīja itāļu aktrise Monika Belluči. Festivāla galveno balvu, Zelta palmas zaru, ieguva zviedru režisora Rūbena Ēstlunda filma "Kvadrāts".

Festivālu atklāja franču režisora Arno Deplešē filma "Ismaēla rēgi" (*Les Fantômes d'Ismaël*), bet noslēdza "Kvadrāts".

## Konkursa filmas
Sekojošās filmas sacentās par Zelta palmas zaru.

## Atsauces

## Ārējās saites
*
Finnair

[thumb|300px|''Finnair [Airbus A321-200*]]
***Finnair*** () ir 1968. gadā dibināta [[Somija]]s nacionālā [[lidsabiedrība]], kas aizstāja 1923. gadā dibināto lidsabiedrību *Aero O/Y''. Tās galvenā bāzes lidosta ir Helsinki-Vantā. Nodrošina lidojumus uz Eiropas, Āzijas un Ziemeļamerikas pilsētām.

## Ārējās saites
TAP Air Portugal

[thumb|300px|''TAP Air Portugal'' ''[Airbus A330-900neo*]]
***TAP Air Portugal**'' () ir 1945. gadā dibināta Portugāles nacionālā lidsabiedrība. Tās galvenā bāzes lidosta ir Lisabona. Nodrošina lidojumus uz Eiropas, Āfrikas un Amerikas pilsētām.

## Ārējās saites
Air Canada

[thumb|300px|''Air Canada'' ''[Boeing 777-300*]]
***Air Canada*** ir 1965. gadā dibināta [[Kanāda]]s nacionālā [[lidsabiedrība]], kas aizstāja 1937. gadā dibināto lidsabiedrību *Trans-Canada Air Lines''. Tās galvenās bāzes lidostas ir Toronto, Monreāla un Vankūvera. Nodrošina lidojumus uz Ziemeļamerikas, Dienvidamerikas, Eiropas, Āzijas un Āfrikas pilsētām.

## Ārējās saites
Lukass Donts

**Lukass Donts** (; dzimis ) ir Beļģijas kinorežisors un scenārists.

Debitējis ar drāmas filmu "Meitene" (*Girl*), kas pirmizrādi piedzīvoja 2018. gada Kannu kinofestivālā. Filma saņēma festivāla *[[Caméra d'Or]]* un *[[Queer Palm]]* balvas. 2022. gada Kannu kinofestivālā tika izrādīta Donta otrā filma "Tuvu", kas saņēma *[[Grand Prix (Kannu kinofestivāls)|Grand Prix]]* balvu. 2023. gadā, pārstāvot Beļģiju, filmu nominēja Amerikas Kinoakadēmijas balvai kategorijā "Labākā starptautiskā spēlfilma".

## Ārējās saites
Sedjil

[thumb|''[Grumman F-14 Tomcat|F-14 Tomcat*, kam var uzstādīt *Sedjil* raķeti]]
***Sedjil*** () ir [[Irāna]]s neaktīvā radara raķete, kas radīta gaiss-gaiss misijām. To izgatavojusi Irānas Islāma Republikas gaisa spēku pašpietiekamības džihāda organizācija, un faktiski tā ir modificēta zeme-gaiss raķetes *MIM-23 HAWK* versija. *Sedjil* sver aptuveni , tās garums ir  un diametrs ir aptuveni . Raķetes efektīvais darbības rādiuss ir aptuveni  (galvenokārt lidaparātu radara vājuma dēļ). Tiek lēsts, ka tās maksimālais ātrums ir aptuveni 4—5 [[Maha skaitlis|mahi]].

Gandrīz 8 gadu ilgais [[Irānas—Irākas karš|Irānas un Irākas karš]] radīja ieroču deficītu Irānas gaisa spēkiem. Deficīta iespaidā Irāna sāka jaunas ieroču programmas lai papildinātu valsts arsenālā pieejamo ieroču klāstu. Irānas Islāma Republikas gaisa spēki 1986. gada novembrī izvēlējās pieredzējušo izmēģinājumu pilotu Fereidūnu Ali-Mazandarani kā testa pilotu *MIM-23* raķetes testēšanai. Gaisa spēkiem izdevās sinhronizēt *MIM-23* raķeti ar *F-14 Tomcat* lidmašīnas *AN/AWG-9* radaru. Irānas Islāma Republikas gaisa spēku eksperti arī iepazīstināja ar saistītu plānu *MIM-23 HAWK* raķešu pārveidošanai uz *Sedjil* gaiss-gaiss raķetēm. Pirmo reizi šo plānu prezentēja 1986. gada 12. augustā ar nosaukumu *Project-Sedjil*. Irānas gaisa spēki pirmās raķetes saņēma .

== Pielietošana ==
Pirmais to izmantoja kapteinis Mazandarani, kuram izdevās notriekt vienu *Super Etendard* virs [[Persijas līcis|Persijas līča]] no  attālumā.

Saskaņā ar Irānas militārajiem dokumentiem un brigādes ģenerāļa Fazllolaha Javidnia grāmatu *Battle in the Sky*, izmantojot šo raķeti, 1988. gadā [[Grumman F-14 Tomcat|*F-14A*]] notrieca [[MiG-29|*MiG-29A'']].

## Atsauces

## Ārējās saites
Delta Air Lines

[thumb|300px|Delta Air Lines [Boeing 737-900.]]
***Delta Air Lines*** ir 1925. gadā dibināta ASV privātā lidsabiedrība, kas sākumā darbojās Misisipi upes deltas apvidū. Tās bāzes lidostas ir Atlanta, Bostona, Detroita, Losandželosa, Mineapole, Ņujorka, Soltleiksitija un Sietla. Nodrošina lidojumus uz Ziemeļamerikas, Dienvidamerikas, Eiropas, Āzijas un Āfrikas pilsētām. 

## Ārējās saites
Iberia

[thumb|300px|''Iberia [Boeing 747*]]
***Iberia*** (*Iberia Líneas Aéreas de España, S.A. Operadora, Sociedad Unipersonal*) ir 1927. gadā dibināta [[Spānija]]s nacionālā [[lidsabiedrība]]. Tās galvenā bāzes lidosta ir [[Madride]]. Nodrošina lidojumus uz Eiropas, Āfrikas, Dienvidamerikas un Ziemeļamerikas pilsētām. 2011. gadā apvienojās ar *British Airways*, izveidojot *International Airlines Group''.

## Ārējās saites
Aer Lingus

[thumb|300px|''Aer Lingus [Airbus A320*]]
***Aer Lingus*** (*aerloingeas*) ir 1936. gadā dibināta [[Īrija]]s nacionālā [[lidsabiedrība]]. Tās galvenā bāzes lidosta ir [[Dublina]]. Nodrošina lidojumus uz Eiropas, Āzijas un Ziemeļamerikas pilsētām. Kopš 2015. gadā ietilpst *International Airlines Group*, kurā pirms tam apvienojās *British Airways* un *Iberia''.

## Ārējās saites
TAROM

[thumb|300px|''TAROM [Boeing 737*]]
***TAROM**'' () ir 1954. gadā dibināta Rumānijas nacionālā lidsabiedrība. Tās galvenā bāzes lidosta ir Bukareste. Nodrošina lidojumus uz Eiropas, Āzijas un Āfrikas pilsētām.

## Ārējās saites
Báirì Yànhuǒ

***Báirì Yànhuǒ*** ir 2014. gada Ķīnas *[[neo-noir]]* trillera filma, kuras režisors un scenārija autors ir Diao Jinans. Filmā galvenās lomas atveido Liao Fans un Gveja Lunmeja.

Filma stāsta par bijušo policistu un viņa pārinieku, kuri nolemj izmeklēt vairākas slepkavības, kas ir identiskas tām, ko viņi izmeklēja pirms pieciem gadiem.

Filmas *Báirì Yànhuǒ* pirmizrāde notika  Berlīnes Starptautiskajā kinofestivālā, kur tā saņēma festivāla augstāko apbalvojumu — Zelta lauvu. Filma saņēma pozitīvu kritiķu novērtējumu.

## Atsauces

## Ārējās saites
Nokliņs

**Nokliņs** ( — ‘Svētā dārgakmens kalns’) ir kalns Vjetnamā, Čionsona grēdā, Vjetnamas augstākā virsotne un Čionsona grēdas trešā augstākā virsotne. Kalns atrodas valsts vidusdaļā uz Kuannamas un Kontumas provinču robežas.

## Atsauces

## Ārējās saites
Liņs

**Liņs** var būt:
* Nokliņs (*Ngọc Linh*) — kalns Vjetnamā
* Liņs Daņs (*Lín Dān*) — Ķīnas badmintonists
Bia

**Bia** (, ) ir kalns Laosā, Čionsona grēdā, valsts un grēdas augstākā virsotne. Kalns atrodas valsts vidusdaļā Sjenkhoānas plato dienvidu malā Saisombūnas provincē netālu no tās centra Lontjenas. Kalns atrodas džungļiem apaugušā nomaļā vietā aizliegtā militārā teritorijā, kurā daudz nesprāgušu mīnu, tādēļ to nav iespējams apmeklēt. 2021. gadā provinces vadība pasludināja par kalna un netālās Čaoanuvonas alas attīstīšanu par tūrisma objektu.

## Atsauces

## Ārējās saites